NEW YORK.
Čistý zisk firmy za október až december bol v sume 37 mil. USD, čiže 22 centov na akciu, pričom v rovnakom období predošlého roka bol v objeme 18 mil. USD, čiže 11 centov na akciu.
Zisk bez zahrnutia jednorazových položiek bol 26 centov na akciu. Analytici oslovení v prieskume agentúry Reuters očakávali, že bude na úrovni 19 centov na akciu.
Letecká spoločnosť uviedla, že superbúrka Sandy, ktorá koncom októbra postihla severovýchod USA, mala na jej výsledky negatívny vplyv v sume približne 35 mil. USD.
Tržby US Airways vo štvrtom kvartáli stúpli o 3,9 % na 3,28 mld. USD. Prevádzkové náklady vzrástli o 3,5 %. Náklady na mzdy sa zvýšili o zhruba 10 %.